Firn

Firn (alemanierazko Firn, esanahi berekoa) elur mota bat da, aurreko urtaroetatik iraun duena eta birkristaldu dena, elurraren eta glaziar-izotzaren arteko dentsitatea duena. Firn elurrak azukre hezearen itxura du, baina haren gogortasunak palaz garbitzea zailtzen du. Oro har, 550 kg/m³ baino handiagoko dentsitatea du eta glaziar buruan metatzen den elurraren azpian dago.

 Eraketa 

Goiko elur geruzen pisuaren eraginez, elur malutak trinkotu egiten dira. Urtze-puntutik gertu, kristal indibidualak erdi-likidoak eta leunak dira, beste kristalen planoetan irristatuz eta tarteak betez, izotzaren dentsitatea areagotuz. Kristalak elkar ukitzean, batu egiten dira, eta tarteko airea estutu burbuilak osatuz edo azaleraino bultzatuz.

Udako hilabeteetan, kristalen eraldaketa areagotu daiteke, kristalen arteko perkolazioa dela-eta. Uda amaieran emaitza firn elurra da.

Firn elurra metatzeko gutxieneko garaierari firn muga edo firn lerroa deritzoIngelesez firn limit, firn line edo snowline.

 Erreferentziak 

 Kanpo estekak 

 USGS Glossary of Selected Glacier and Related Terminology
 Fundamentals of Physical Geography

Kategoria:Glaziologia